Vivien Leigh

Vivien Leigh (algâalgâlâš nommâ Vivian Mary Hartley; ) lâi brittilâš čaittâleijee. Sun vuoitij pyeremuu nissoonuáiviroolâ Oscar-palhâšume kuohtii: Scarlett O'Hara roolâst elleekooveest Gone with the Wind já Blanche DuBois roolâst elleekooveest A Streetcar Named Desire, roolâ mon sun lâi jo čaittâlâm teatterist.

Eellim
Vivian Mary Hartley šoodâi skammâmáánu 5. peeivi 1913, Darjeelingst, Indiast. Ubâ peerâ varrij maasâd Eŋlandân, ko Vivian lâi 6-ihásâš. Nubálovihásâžžân sun juuđij škoovlâ Eŋlandist, Ranskaast, Italiast já Saksaast-uv, já sust šoodâi njyebžilis ranska- já italiakielâ sárnoo. Čaittâlem sun luuvâi Lontoost, Royal Academy of Dramatic Artist.

Vivien Leigh naajâi Herbert Leigh Holmanáin ive 1932, já suoi láin oovtâst iivij 1932–1940. Sunnui šoodâi ohtâ pärni, Suzanne Holman (š. 1933). Vivien keevtij suu vuosmuu pelikyeimi koskânoomâ Leigh ubâ karrieer ääigi. Ive 1940 sun naajâi Laurence Olivieráin, mutâ forgâ Vivien mielâtiervâsvuotâ suáibuškuođij, ko sun puáccái kyevtsundásii mielâtilehemâdâsân. Suoi iäránáin ive 1960.Vivien Leigh - britannica.com Čujottum 28.4.2021 (eŋgâlâskielân) Vivien Leigh jaamij 53-ihásâžžân tuberkulosân.

Karrieer
Vivien Leigh algâttij karrieeris teatterist 1930-lovvoost. Debyytroolâs Lontoo luovij aln sun raahtij ive 1935. Sust šoodâi pegâlmâs ubâ maailmist ive 1939, ko elleekove Gone with the Wind almostui. Elleekove pyevtitteijee David O. Selznick uusâi uáivipersovn Scarlett O'Hara roolân nissoon paijeel kyehti ive. Sun ij tuhhiittâm roolân tagarijdgin noomâid ko Katharine Hepburn, Tallulah Bankhead, Paulette Goddard já Bette Davis, mutâ talle viijmâg teeivâi Leigh, kii lâi suu mielâst aaibâs tego kirje O'Hara.

 Filmografia 

 Elleekoveh 
Elleekoveh Ihe Algâalgâlâš nommâ Roolâ Huámášutmeh Käldeeh1935  The Village Square  Rose Venables  noomáin Vivian Leigh  Gentleman's Agreement  Phil Stanley  noomáin Vivian Leigh  Look Up and Laugh  Marjorie Belfer  noomáin Vivian Leigh  Things Are Looking Up  škovlânieidâ   1937  Fire Over England  Cynthia   Dark Journey  Madeleine Goddard   Storm in a Teacup  Victoria Gow   1938  A Yank at Oxford  Elsa Craddock   St. Martin's Lane  Liberty   1939  Gone with the Wind  Scarlett O'Hara  vuáittám: Oscar, nissoonuáiviroolâ  1940  21 Days  Wanda    Waterloo Bridge  Myra   1941  That Hamilton Woman  Emma Lady Hamilton   1945  Caesar and Cleopatra  Cleopatra   1948  Anna Karenina  Anna Karenina   1951  A Streetcar Named Desire  Blanche DuBois  vuáittám: Oscar, nissoonuáiviroolâ  1955  The Deep Blue Sea  Hester Collyer   1961  The Roman Spring of Mrs. Stone  Karen Stone   1965  Ship of Fools  Mary Treadwell   

Kovegalleria

Fáádást eres soojijn

 Käldeeh 

Luokka:Brittiliih čaittâleijeeh
Luokka:Hollywood Walk of Fame
Luokka:Ive 1913 šoddâmeh
Luokka:Ive 1967 jämimeh